Diari Oficial de la Generalitat Valenciana


Sumari del DOGV 5218, del 14-03-2006 (2006/2703)

RESOLUCIÓ de 27 de febrer de 2006, de la consellera de Turisme, com a presidenta de l'Agència Valenciana del Turisme, per la qual es publica la relació de diverses ajudes concedides en l'exercici 2005.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5218

Data del DOGV
:   14-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2703


Organisme emissor
:   Conselleria de Turisme

Tipus de document
:   Resolució

RESOLUCIÓ de 27 de febrer de 2006, de la consellera de Turisme, com a presidenta de l'Agència Valenciana del Turisme, per la qual es publica la relació de diverses ajudes concedides en l'exercici 2005. [2006/2703]  
En compliment del que disposa l'article 18 de la Llei 38/2003, de 17 de novembre, General de Subvencions, i l'article 5 de l'Orde de 3 de gener de 2006 d'esta mateixa conselleria, es publiquen les relacions d'ajudes concedides en l'exercici 2005, amb indicació del número d'expedient, amb el corresponent beneficiari i quantitat concedida, i que es classifiquen en els tres annexos adjunts en funció de la finalitat atesa amb cada concret programa d'actuació.  
Així, en l'annex I figura la relació d'ajudes concedides segons la Convocatòria de 25 de maig del 2005 (publicada en el DOGV núm. 5016, corresponent al dia 30 del mateix mes de maig), amb la finalitat de promoure i difondre la imatge de les destinacions turístiques de la Comunitat Valenciana; tals ajudes són imputables al capítol IV, programa 23, Publicitat, subprograma Suport a la promoció i difusió imatge destins turístics de la CV, del pressupost de l'Agència Valenciana del Turisme per a l'any 2005.  
En l'annex II figura la relació d'ajudes concedides, acollides a la Convocatòria d'1 de febrer de 2005 (publicada en el DOGV del dia 10 del mateix mes i any), en allò referent al programa de suport a projectes d'E-Màrqueting del sector turístic per a incrementar la seua presència en Internet (programa previst en l'apartat 4.1, de l'article 2 de l'esmentada convocatòria); estes ajudes són imputables al capítol IV, programa 24, Publicacions Noves Tecnologies, subprograma 245 Suport a projectes d'E-Màrqueting, del pressupost de l'Agència Valenciana del Turisme per a l'any 2005.  
En l'annex III figuren sengles relacions d'ajudes concedides acollides a la Convocatòria d'1 de febrer de 2005 (publicada en el DOGV del dia 10 del mateix mes i any), referides ambdós relacions al programa Qualitur, si bé la primera afecta la línia de col·laboració amb empreses turístiques de la Comunitat Valenciana per a la implantació de sistemes de qualitat i gestió mediambiental (línia prevista en l'apartat 3.2.1, de l'article 2 de la dita convocatòria) i la segona relació afecta la línia de col·laboració amb municipis de litoral per a la implantació de sistemes de qualitat i gestió mediambiental a les platges de la Comunitat Valenciana (línia prevista en l'apartat 3.2.2, de l'article 2 de l'esmentada convocatòria). Tals ajudes són imputables al capítol IV, programa 53, Qualitat i Medi Ambient, subprograma 531 Qualitur, del pressupost de l'Agència Valenciana del Turisme per a l'any 2005.  
València, 27 de febrer de 2006.. La consellera de Turisme i presidenta de l'Agència Valenciana del Turisme: Mª Milagrosa Martínez Navarro.